Den Vest-Sjællandske Avis, 1820-01-29
Den 27de Februar f. A. anmeldte jeg for Congressen, at en Venskabs, Handels og Grændsebestemmelses-Tractat var blevet afsluttet imellem de Forenede Stater og Spanien, og at den var bleven ratificeret, af hiines competente Auctoriteter. Jeg forlod mig fuldkommen paa, at Hs. Katholske Majestæt vilde ligeledes tile med at ratificere den, og det formedelst det Ønske, at han kunde derved bilægge de Differencer, som saalænge have fundet Sted imellem begge Magter. Man havde Grund til at troe, at Spanien maatte i enhver Henseende være tilfreds med dens Afslutning. De forenede Staters Borgere have for mere end 20 Aar siden lidt betydelige Tab ved de Spanske Corfarer. Disse Tab vare forblevne uden Erstatning, endskiøndt de vare erkiendte ved et Forliig i Aaret 1802; men som, uagtet det var afsluttet i Madrid, selv er først blevet i Henseende til dets væsentlige Jndhold ratificeret i forrige Aar; men det blev efter fælleds Overeenskomst suspenderet, fordi den nye Tractat tilbød en passende Udvei for begge Parter. J Mellemtiden vare andre Misforstaaelser opkomne, ogsaa disse bleve bilagte ved den nye Traktat. De grundigste Overveielser havde fundet Sted med at opsætte dette Document, alle Omstændigheder vare nøie bekiendte; enhver Artikel var blevet forhandlet i flere Aar; den Spanske Minister havde forespurgt hos sin Regiering over ethvert Punkt, hvorved en betydelig Menings Forskiellighed fandt Sted. Tractaten blev afsluttet ved en Minister, som var forsynet med en fuldstændig Fuldmagt og saaledes repræsentede sin Regiering hos de forenede Stater, som i flere Aar blev brugt til denne Underholdning, og som, hvad man ikke kan nægte, holdt sig nøie til det bogstavelige Jndhold af sine Jnstructioner. Spaniens Redelighed, under saadanne Omstændigheder af særdeles Alvorlighed og Vægt var bunden til Ratificationen af denne Traktat; fra de forenede Staters Side var den afsluttet med en Eftergivelses- og Forsonings Aand. Den skyldige Erstatning skulde ikke falde det Spanske Skatkammer til Byrde; det Distrikt, som Spanien fik at aftræde blev compenseret fra de Forenede Staters Side ved det, at disse opgave deres Fordringer paa et andet Distrikt af stor Vigtighed (Texas) som vi troe at have en grundet Ret til at giøre Paastand paa, og som efter sin Beliggenhed er langt mere vigtigt for Spanien. Jmidlertid blev denne Aftrædelse kun betragtet som et Middel til at forskaffe vore Borgere Erstatning for deres Tab. Endnu andre Betragtninger af stor Vigtighed maatte bevæge Spanien til at aftræde dette Distrikt, det er paa alle Sider omgivet af de forenede Stater eller af Oceanet; Spanien havde tabt sin Anseelse deri, og det var faldet i Aventuriers Hænder, som stode nøie i Forbindelse med de Vilde og giorde det til en Samlingsplads for Foruroeligelser og Fornærmelser imod de Forenede Stater i deres vigtigste Anliggender. Spanien aftraadte saaledes kun et Distrikt, som ikke havde nogen sand Værdie for det, det erholdt derfor vigtige Afstaaelser, og tillige blev alle dets Stridigheder med de forenede Stater bilagte, og det blev løsgiort fra alle sine trykkende Forpligtelser. Det giør mig derfore ondt, at Jeg maae anmelde for Dem, at denne Tractat, hvis Natificering man kunde billig forvente af Hs. Katholske Majestæt, er hverken bleven ratificeret i den aftalte Tid eller efter den Tid. Da det er af Vigtighed, at De fuldstændig blive underrettede om Omstændighederne ved denne Begivenhed, saa holder jeg det for min Pligt, at forelægge Dem alt hvad der er passeret i denne Anledning. For at forebygge ethvert Slags nye Misforstaaelse, for at bringe den afsluttede Tractat saa hurtig som muelig i Udøvelse og i Særdeleshed for at tilveiebringe Roligheden i Florida ved en fast Regiering, havde de Forenede Staters Minister, hos Hs. Katholske Majestæt, erholdet befaling til at tilsende sin Regiering det Spanske Cabinets Ratification, saasnart den var udfærdiget; et Skib var af den Aarsag overgivet til hans Disposition, Da denne nu blev trukket en uventet Maade i Langdrag, saa blev vor Gesandt derved bevæget til at spørge om Aarsagen; man svarede ham, at kun Sagens store Vigtighed, og det Ønske, at erholde Oplysning om visse Punkter, som man ikke nøiere benævnede, havde foranlediget disse Opsættelser, men at man vilde sende en særskildt. Gesandt til de Forenede Stater, for at erholde de fornødne Oplysninger derom; den Amerikanske Minister tilbød sig at ville meddele dem, men dette Tilbud blev forkastet. Regieringen, som i Enden af August blev underrettet og dette Udfald, overdrog, uagtet den Forundring, som Spaniens Forhold opvakte hos den, sin Minister, at tilkiendegive Cabinettet i Madrid, at den vilde, uagtet denne Hindring, lade Traktaten, naar den kun blev ratificeret og overleveret i Amerika inden Kongressen blev aabnet, forblive i den samme Kraft, som ifald det var skeet til den aftalte Tid. Efterat denne Med deling er givet til den Spanske Regiering, vil det sees af det Svar, som vi have modtaget fra den, hvilke Grunde der have bevæget Hs. Katholske Majestæt til at vælge en Vei, som er gandske modsat den man havde forventet.